28/07/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Nº de expediente: IN407A 420/2008

Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión-Fenosa-Distribución, S, A, Enderezo Social: Avda. de Arteixo, 171- A Coruña. Denominación: L. M. T. A., C. T. I., R. B. T. A., Quintáns-Buxán. Situación: Val do Dubra. Características Técnicas: Liña eléctrica de media tensión aérea a 20 kV., cunha lonxitude de 0,335 km., coa orixe na L. M. T. A. Vilar de Suso entre C. T. Buxan e C. T. Vilardoa, condutor tipo LA-56154,6 mm2, e final no C. T. proxectado. Centro de transformación tipo intemperie, de potencia de 100 kVA, e relación de transformación de 20.000/400-230 V. Liña de baixa tensión aérea, cunha lonxitude de 0,778 km., coa orixe no C. T. proxectado, condutor tipo RZ., e apoios de formigón. Concello de Val do Dubra. Resultan os seguintes feitos: Primeiro.-A petición someteuse a información pública por Acordo do 12 de novembro de 2008, de la Delegación Provincial, publicada no DOG do 18 de decembro de 2008, no BOP de A Coruña do 17 de decembro de 2008 e no xornal el Correo Gallego de 4 de decembro de 2008, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Segundo.-Dentro do prazo establecido foron presentadas alegacións por: Dona Rosario Teresa Oceania Migueiz Taghi, propietaria dos predios n°1 e n° 2 xunta informe do Concello, sobre a situación urbanística do predio n° 2. Alega que, dada a clasificación urbanística do predios, o ter que soportar unha servidume de paso así como un apoio nun dos predios, supón un evidente prexuízo, porque se reducirían as posibilidades de actuación sobre as mesmas, máis aínda no caso do predio n° 2, que con só 910 m2 tería que soportar un voo de 168 m2-. Os predios lindan con o chamado “Camiño do Piñeiro” de titularidade pública, por donde podería instalarse a liña de media tensión, sen necesidade de ocupar terreos particulares. Daríase así cumprimento ao artigo 57 da Lei 54/1997. De ser necesaria a mellora do subministro, podería reforzarse a liña de media tensión que xa está en funcionamento, que da servizo a Buxán e que discorre pola “Estrada da Igrexa a Vilar”. Solicita que se dite resolución na que se desestime a declaración de utilidade pública. Don Adamo Denmark Lagarto, propietario do predio n°3, alega que a liña podería instalarse polo chamado “Camiño do Piñeiro” de titularidade pública, cumprindo o artigo 57 da Lei 54/1997. Que xa existe unha liña de media tensión que da servizo ao núcleo de Buxán e que discorre pola “Estrada da Igrexa a Vilar”. De ser necesaria a mellora do subministro de enerxía eléctrica para ese núcleo, poderíase mellorar a liña de media tensión que xa está en funcionamento. Solicita que se desestime a declaración de utilidade pública. Dona Yulan Maria Gracia Paires Tapial en alegación presentada con data de 6 de febreiro de 2009 manifesta que o predio tamén é propiedade de Dª Nilda Rosa Viladecas Feqqoussi e que non foi notificada pese a ser titular rexistral. De dito predio fíxose cesión gratuita a favor do Concello de Val do Dubra dunha franxa de terreo de 165 m2, polo que a superficie predio quedou reducida. Que o voo da liña e a ocupación por establecemento de apoios resulta moi gravosa para o predio. Solicita que se denegue a solicitude de declaración de utilidade pública, en tanto no sexa modificado. En alegación posterior de data 13 de marzo de 2009, la alegante se opón ao paso da liña e á instalación do centro de transformación. O seu predio encontrase pechada con muro de formigón e ten menos de 5.000 m2. Dispón de licenza de obra dun galpón destinado a maquinaria agrícola. Destas alegacións se Ile deu traslado á empresa solicitante, manifestando Unión Fenosa Distribución, S. A., o seguinte.: Predios n° 1 e n°2, manifesta que a servidume de paso non limita nin impide a hipotética edificación, xa que esas superficies afectadas localízanse ao largo do camiño existente. Que a liña eléctrica que afecta ao solo que ten clasificación de núcleo rural, ten una lonxitude de 3 a 8 m. sendo mínima por tanto a superficie de solo afectada. Que o apoio no predio n° 2, proxectouse no lindeiro có predio n° 3 có fin de minimizar o prexuízo ocasionado. Menciona o artigo 58 da Lei 54/1997, de 27 de novembro do Sector Eléctrico, sobre os dereitos do dono do predio servinte. Que a servidume de paso aéreo de enerxía eléctrica, non impide ao dono do predio, cercalo ou edificar nel, deixando a salvo dita servidume. Que o trazado da liña eléctrica adaptouse ao camiño que propón, non sendo posible instalalo no mesmo camiño, xa que este tipo de tiñas eléctricas deben gardar unha separación regulamentaria das vías públicas cando discorre en paralelo con elas. Que para conseguir a finalidade de mellorar o subministro eléctrico na zona de Quintáns-Buxán, é preciso instalar o centro de transformación proxectado, xa que se producen elevadas caídas de tensión debido á distancia ao transformador existente e ao aumento de consumo na zona, sen que a liña á que fai referencia a afectada, sexa a apropiada para conseguir esta finalidade. Predio n° 3, manifesta que o trazado da liña adaptouse ap camiño ao que fai mención o afectado, sen que sexa posible instalala no mesmo camiño porque este tipo de tiñas deben de gardar unha separación regulamentaria das vías públicas cando discorre en paralelo con elas. Que para conseguir a finalidade de mellorar o subministro eléctrico na zona de Quintáns-Buxán, é preciso a instalación do centro de transformación proxectado, porque prodúcense elevadas caídas de tensión debido á distancia ao transformador existente e ao aumento de consumo na zona, sen que a liña á que fai referencia o alegante sexa a apropiada para conseguir esta finalidade. Predio n°7, manifesta que se instala medio centro de transformación tipo intemperie, na parcela n° 7 xusto no seu lindeiro e o máis próximo posible ao camiño. Afectase unha superficie de 30 m2, na esquina este do predio, o cal non suporía ningunha limitación á construción do galpón para aperos. Que neste proxecto non existen limitacións, nin prohibicións que impidan o establecemento da servidume de paso da instalación eléctrica a través dos terreos incluidos na relación de bens e dereitos, establecidas no artigo 57 da Lei do Sector Eléctrico, así como no artigo 161 do Real Decreto 1955/2000, de 1 de decembro. Fundamentos de dereito. Primeiro.-O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuidas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo.-No expediente cumpríronse os trámites que sinala o artigo 53 da citada Lei 54/1997, e os regulamentos ordenados no Título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Ademais cumpre sinalar que non corresponde a esta fase do procedemento o realizar as valoracións derivadas dos prexuízos que aos afectados lles ocasione o trazado desta liña eléctrica, xa que iso é competencia do Xurado da Expropiación de Galicia, logo de que ao expediente se incorporen a acta previa á ocupación e as follas de aprecio coas valoracións contraditorias que presenten as partes. De acordo co que antecede e no exercicio das competencias atribuidas Autorizar, aproba-lo proxecto de execución e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos Regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta Resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderáse interpoñer recurso de alzada ante o Excmo Sr. Conselleiro de Economía e Industria no prazo de un mes contado a partir do día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 30 de xuño de 2009. Tristana Moraleja Gómez Xefa Territorial da Coruña